L-MEP Malti Cyrus Engerer, permezz tal-midja soċjali stqarr li se jivvota favur l-hekk imsejjaħ rapport Matic, li jittratta s-saħħa sesswali u d-drittijiet riproduttivi. Engerer se jkun qiegħed imur kontra kull rapport kif ukoll kontra diversi MEPs fil-Parlament Ewropew li għadhom jikkunsidraw kull referenza għad-drittijiet riproduttivi bħala tabù. Fl-ispjegazzjoni tiegħu, Engerer qal mhux biss x'fih ir-rapport maħruġ mill-Grupp tas-Soċjalisti fuq "Is-Saħħa u d-Drittijiet Sesswali u Riproduttivi" iżda ssostna wkoll li "hi ħasra li f'Malta d-diskussjoni ta' dan ir-rapport qed tiffoka biss fuq aspett wieħed, l-abort." Hu kompla billi qal li "l-prinċipju ewlieni tul ir-rapport hu l-importanza tal-edukazzjoni sesswali bbażata fuq ix-xjenza u l-fatti" u li, "inutli ngħidu li nemmnu fix-xjenza biex nieħdu l-vaċċin, imma narmuha 'l hemm fuq kwistjonijiet oħra. Il-Ħsieb tal-MEP Malti Alex Aguis Saliba Intant MEP Laburista ieħor, Alex Aguis Saliba saħħaq li hu ser nkun qed jivvota kontra r-rapport Matic. Hu insista li hu se jkun qed jagħmel dan minħabba li hu kien "dejjem konsistenti fi kliemu u anka f'għemilu" rigward l-abort. Hu temm jgħid li "l-Unjoni Ewropea m'għandix timponi fuqna l-abort hekk kif din hija kompetenza ta' kull stat membru."